มีอาการหัวใจเต้นเเปลกๆครับผมอายุ14ครับ ตอนวันที่12มีนาคม ผมนุ่งทำงานหน้าคอมอยู่ดีๆหัวใจก็เต้นตุบขึ้นมาไม่มีอาการใดทั้งสิ้นไม่ได้คิดๆไรพอวันต่อมาก็เป็นเเล้วต่อมาเรื่อย จนผมเข้าgoogleค้นหาบอกว่าใจสั่นจะเป็นหัวใจเต้น ผิดปกติพอสองวันต่อมาเหมือน่ามีอะไรเต้นตรงหัวใจรัวเเละเร็วผมก็ว่าเป็นเเน่นอนพอวันต่อมันเป็นผมก็จับตรงข้างคอหัวใจที่เต้นตรงหน้าอกไม่สัมพันธ์กับชีพจรจริงผมงงเเต่หัวใจเต้นตุบเป็นน้อยลงเบาลงเริ่มๆหาย #ผมเป็นโรงคิดไปเองว่าป่วย
สวัสดีค่ะ อาการใจสั่นอาจเกิดได้จาก-หัวใจเต้นผิดจังหวะเป็นบางเวลา อาจเกิดจากเป็นโรคหัวใจบางชนิดที่ทำให้การส่งสัญญาณไฟฟ้าในหัวใจผิดปกติ หรือมีกล้ามเนื้อในหัวใจตายบางส่วน หรือลิ้นหัวใจมีปัญหา มีทั้งแบบเป็นโรคและไม่เป็นโรคคือไม่จำเป็นต้องรักษาแค่เฝ้าติดตามอาการ-โรคไทรอยด์เป็นพิษ-ระดับน้ำตาลในเลือดต่ำ-การรับประทานชา กาแฟ แอลกอฮอล์ หรือใช้สารเสพติด-ความเครียด ความกังวล ความวิตกกังวล-ร่างกายขาดน้ำ มักมีไข้สูงร่วมด้วย-การใช้ยาบางชนิดเช่นยารักษาหอบหืดแบบพ่นสาเหตุมีได้หลากหลายมากๆค่ะ การให้ได้การวินิจฉัยแน่นอนจึงจำเป็นต้องไปพบแพทย์ หากแพทย์ซักประวัติตรวจร่างกายเบื้องต้นแล้วอาจจะส่งตรวจเพิ่มเติมตามสมควร เช่นติดคลื่นไฟฟ้าหัวใจ เพื่อดูว่ามีการเต้นของหัวใจที่ผิดจังหวะหรือเปล่า ถ้ามีเป็นแบบอันตรายที่ต้องได้รับการรักษาหรือใส่เครื่องช่วยปรับการเต้นของหัวใจหรือไม่ ถ้าไม่ใช่สาเหตุทางหัวใจอาจต้องเจาะเลือดเพิ่มเติมเช่นเจาะดูความเข้มข้นเลือด ระดับน้ำตาลในเลือด หรือระดับฮอร์โมนไทรอยด์ในเลือดค่ะการดูแลตัวเองเบื้องต้น หลีกเลี่ยงการทำกิจกรรมหนักๆเช่นออกกำลังกาย ยกของหนัก หลีกเลี่ยงภาวะที่ทำให้ต้องเครียดหรือกังวลมากๆ นอนหลับพักผ่อนให้เพียงพอ ดื่มน้ำมากๆ งดชา กาแฟ เครื่องดื่มแอลกอฮอล์ บุหรี่ สารเสพติด หากมีอาการใจสั่นมากขึ้น เจ็บแน่นอก ขาบวม หายใจลำบาก ควรรีบไปพบแพทย์ค่ะอ่านเพิ่มเติมได้ที่นี่